Passaliolla

Se systematisk inndeling

Passaliolla er en slekt av biller som hører til familien skarabider (Scarabaeidae).

Utseende 
Små (2,8–4 millimeter), avlange, jevnbrede, flate, balnke, rødbrune til rødlig svarte gjødselbiller. Den flate kroppsformen skiller disse billene fra de fleste beslektede grupper. Hodet er stort, nesten like bredt som pronotum, med utvidete kinn (genae)- litt innbuktet i midten foran. Pronotum er nesten kvadratisk, med en blanding av svært fin og grovere punktering. Dekkvingene har fine punktstriper. Beina er ganske korte.

Levevis 
Disse billene har blitt funnet mellom løvstrø i skog, og under barken på døde stokker. Den flate kroppsformen kan tyde på at det siste habitatet er der de vanligvis lever.

Utbredelse 
Slekten er utbredt i Mellom- og Sør-Amerika, like fra Mexico i nord til Argentina i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Eupariini Schmidt, 1910 
 Slekten Passaliolla Balthasar, 1945
 Passaliolla aspericeps (Harold, 1876)
 Passaliolla cancellata (Bates, 1887)
 Passaliolla corticalis (Bates, 1887)
 Passaliolla cossonoides (Bates, 1887)
 Passaliolla eugastrica (Harold, 1869)

Kilder 
 Stebnicka, Z. (2000) The genus Passaliolla BALTHASAR, 1945 in Central and South America (Coleoptera: Scarabaeidae: Aphodiinae: Eupariini). Acta zoologica cracoviensa 43: 233-239. 
 Generic Guide to New World Scarab Beetles - Passaliolla  
 biolib.cz - Oversikt over stammer og slekter

Eksterne lenker 

 

Gjødselbiller
Biller formelt beskrevet i 1945
Dyr formelt beskrevet av Vladimir Balthasar